text: [{"text_idx": "#000000", "text": "Betri deild kvinnur: 2-1 sigur a\u0301 Vi\u0301kingi!"}, {"text_idx": "#000002", "text": "I\u0301 go\u0301\u00f0ve\u00f0rinum, sunnudagin 04. juni, leiktu kvinnurnar hja\u0301 okkum, eins og mennirnir, dyst i\u0301mo\u0301ti Vi\u0301kingi."}, {"text_idx": "#000003", "text": "Og dysturin var ikki serliga gamal, ta\u0301 fyrsta ma\u0301li\u00f0 kom. Longu i\u0301 fyrsta minutti rak Heidi Sevdal i\u0301 gj\u00f8gnum alla vinstru si\u0301\u00f0u og inn i\u0301 brotsteigin, og skor\u00f0ar si\u0301tt ma\u0301l nr 18, og er hon langt fremst a\u0301 ma\u0301ltindinum i\u0301 deilduni, heili 7 ma\u0301l frammanfyri n\u00e6sta leikara."}, {"text_idx": "#000004", "text": "Okkara kvinnur sto\u0301\u00f0u fyri ti\u0301 mesta i\u0301 fyrra ha\u0301lvleiki, vit h\u00f8vdu fleiri sto\u0301rar ma\u0301lm\u00f8guleikar, to\u0301 spurdist einki meira burturu\u0301r."}, {"text_idx": "#000005", "text": "Ta\u00f0 vo\u0301ru bert sp\u00e6ldir 2 minuttir i\u0301 seinna ha\u0301lvleiki, ta\u0301 Lena Olsen skor\u00f0ar til 2-0 eftir uppleggi fra\u0301 Heidi Sevdal. Men ta\u00f0 gekk ikki long ti\u0301\u00f0 til Vi\u0301kingur svara\u00f0i aftur, ti\u0301 longu i\u0301 53 \u0301min. skor\u00f0ar Eydna O. Dalheim fyri Vi\u0301king. Eftir hetta ma\u0301li\u00f0, fekk Vi\u0301kingur meira yvirva\u0301g, og serliga vunnu t\u00e6r mi\u00f0juna. T\u00e6r komu til fleiri sto\u0301rar ma\u0301lm\u00f8guleikar, men okkara ma\u0301lverji Abigail T. Mensah (Abi) sto\u0301\u00f0 aftur i\u0301 dag sera v\u00e6l. Alt i\u0301 alt, ma\u0301 sigast, at ta\u00f0 gj\u00f8rdist ein stri\u0301\u00f0s sigur til okkara, ho\u0301ast vit liggja heili 12 stig frammanfyri Vi\u0301king."}, {"text_idx": "#000006", "text": "Ta\u00f0 eru no\u0301gvar broytingar i\u0301 okkara hopi i\u0301 a\u0301r. Allan Dybczak er ny\u0301ggjur h\u00f8v\u00f0usvenjari, og uppga\u0301van hja\u0301 honum, saman vi\u00f0 Mikkel Lindkvist og Sju\u0301r\u00f0a Petersen, sa\u0301 heldur m\u00f8timikil u\u0301t vi\u00f0 a\u0301rsbyrjan. Vit mistu heili 6 stu\u00f0ulsleikarar fra\u0301 i\u0301 fj\u00f8r. To\u0301 komu Lena Olsen, Monika Samuelsen og Mirjam Huneck aftur eftir barnsbur\u00f0, og vit hava fingi\u00f0 tilgongd u\u0301tifra\u0301 av tveimum leikarum, Saru S. Lamhauge og Abigail T. Mensah. Eisini hava vit fleiri ungar leikarar, sum nu\u0301 hava aldur til at sp\u00e6la i\u0301 vaksnamannadeilduni, og hesar sm\u00e6\u00f0ast ikki burtur til venjingarnar, og onkara minuttir fa\u0301a t\u00e6r eisini i\u0301 dystum. Samanbera vit hetta a\u0301ri\u00f0 vi\u00f0 a\u0301ri\u00f0 i\u0301 fj\u00f8r eftir 10 umf\u00f8r, so lo\u0301gu vit nummar 5 vi\u00f0 15 stigum og +13 ma\u0301lum. I\u0301 a\u0301r liggja vit nummar 2 vi\u00f0 23 stigum og +25 ma\u0301lum. So okkurt ger okkara venjaratoymi\u00f0 r\u00e6tt. Eisini er stuttligt at fylgja venjingunum, og si\u0301ggja 21 kvinnur a\u0301 v\u00f8llinum, til go\u0301\u00f0ar og seri\u00f8sar venjingar 4 fer\u00f0ir um vikuna. N\u00e6sti dystur ver\u00f0ur i\u0301 vikuskiftinum, sunnudagin 11. juni kl 13:00, ta\u0301 m\u00f8ta vit aftur Vi\u0301king i\u0301 fyrru ha\u0301lvfinalu i\u0301 steypakappingini.SAMAN STANDA VIT STERK"}, {"text_idx": "#000010", "text": "Eftir dystin a\u0301 Argjum i\u0301 dag er greitt, at U16-dreingirnir hja\u0301 NSI\u0301 eru f\u00f8royameistarar! NSI\u0301 vann dystin i\u0301mo\u0301ti AB 7-0, og ti\u0301skil var gulli\u00f0 onganti\u0301\u00f0 i\u0301 vanda. NSI\u0301 enda\u00f0i ovast vi\u00f0 35 stigum fyri 14 dystir. Vit ynskja okkara ungu dreingjum hjartaliga til lukku vi\u00f0 gullinum! Jens Martin Knudsen er venjari hja\u0301 NSI\u0301a. Heimasi\u0301\u00f0an..."}, {"text_idx": "#000012", "text": "Genturnar (U13) go\u0301\u00f0a byrjan i\u0301 endasp\u00e6linum."}, {"text_idx": "#000013", "text": "G-13 genturnar sum vo\u0301ru a\u0301 venjingarlegu i\u0301 Vildbjerg i\u0301 summar komu v\u00e6l fra\u0301 byrjan i\u0301 endasp\u00e6linum, vi\u00f0 at vinna 2-1 a\u0301 Giza Hoyvi\u0301k. Anja H\u00f8jgaard skora\u00f0i b\u00e6\u00f0i ma\u0301lini. Si\u0301\u00f0ani sp\u00e6ldu t\u00e6r i\u0301mo\u0301ti HBb og vunnu 1-0, ma\u0301lskju\u0301tti Hanna Fredriksberg. O\u0301f\u00f8rar eru t\u00e6r, og vit ynskja teimun go\u0301\u00f0a eydnu vi\u0301\u00f0ari. Saman standa vit sterk..."}, {"text_idx": "#000018", "text": "Ta\u00f0 eru mangir leikir i\u0301 longum talvi. Vegurin til eina steypafinalu er oftast langur, og ti\u0301 er ta\u00f0 sto\u0301rt, ta\u0301 ta\u00f0 eydnast at koma so langt. I\u0301 dy\u0301rdarve\u00f0rinum a\u0301 eystanstevnu m\u00f8ttust NSI\u0301 og KI\u0301 i\u0301 ha\u0301lvfinaluni. Undan dystinum mundi NSI\u0301 metast sum grei\u00f0ur favorittur at vinna dystin. NSI\u0301 hevur vunni\u00f0 21 stig i\u0301 landskappingini og..."}, {"text_idx": "#000020", "text": "Fyrsta innandurakappingin i\u0301 fo\u0301tbo\u0301lti i\u0301 a\u0301r, var\u00f0 hildin i\u0301 I\u0301tro\u0301ttarh\u00f8llini i\u0301 Runavi\u0301k nu\u0301 um vikuskfti\u00f0. Metsto\u0301rt luttakaratal \u2013 heili 84 li\u00f0 u\u0301r \u00f8llum megin\u00f8kinum lutto\u0301ku i\u0301 kappingini. Kappingin var b\u00e6\u00f0i fyri gentur (7-17 a\u0301r) og dreingir (6-18 a\u0301r). Umlei\u00f0 200 dystir vo\u0301ru leiktir i\u0301alt og leikararnir vo\u0301ru sera v\u00e6ln\u00f8gdir vi\u00f0 kappingina og fyriskipanina av henni...."}]